SK Úradný vestník Európskej únie C 58/6

Súhrnné informácie oznámené členskými štátmi o štátnej pomoci poskytnutej v súlade s nariadením Komisie (ES) č. 1857/2006 o uplatňovaní článkov 87 a 88 Zmluvy na štátnu pomoc pre malé a stredné podniky (MSP) pôsobiace vo výrobe, spracovaní a odbyte poľnohospodárskych výrobkov, ktorým sa mení a dopĺňa nariadenie (ES) č. 70/2001

(2009/C 58/04)

Číslo pomoci: XA 359/08

Členský štát: Fínsko/Alandy

Región: Åland

Názov schémy štátnej pomoci alebo názov podniku prijímajúceho individuálnu štátnu pomoc: Landskapsregeringens principer för ersättande av skördeskador som uppstått under odlingsåret 2007

Právny základ: Ålands landskapsregerings beslut från den 24.6.2008 (Dnr N26/08/1/11), Landskapslag om ersättande av skördeskador (ÅFS 72:1979); Article 11 of Commission Regulation (EC) No 1857/2006.

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Celkový objem rozpočtových prostriedkov na škody spôsobené na úrode, ku ktorým došlo v roku 2007, predstavuje 400 000 EUR

Maximálna intenzita pomoci: Maximálna intenzita pomoci v hrubom vyjadrení je 35 % oprávnenej sumy

Dátum implementácie: Pomoc sa poskytuje na škody spôsobené na úrode, ku ktorým došlo v roku 2007. Rozhodnutia o poskytnutí pomoci sa majú prijať najskôr 12. augusta 2008

Trvanie schémy štátnej pomoci alebo individuálnej štátnej pomoci: Pomoc sa poskytuje len na škody spôsobené na úrode, ku ktorým došlo v roku 2007. Posledná platba sa uskutoční najneskôr 30. septembra 2008

Účel pomoci: Cieľom pomoci je uľahčiť problémy s likviditou poľnohospodárov, ktorí utrpeli straty v dôsledku škôd na úrode spôsobených nepriaznivými poveternostnými udalosťami, ktoré možno prirovnať k prírodným katastrofám v súlade s článkom 11 nariadenia (ES) č. 1857/2006

Príslušné odvetvia hospodárstva: Pestovanie plodín

Názov a adresa orgánu poskytujúceho pomoc:

Ålands landskapsregering PB 1060 FI-AX 22111 MARIEHAMN SUOMI/FINLAND

Internetová stránka: http://www.regeringen.ax/.composer/ls-prot/NARING/2008/N2608E04_220908.html

Číslo pomoci: XA 362/08

Členský štát: Francúzsko

Región: Département de l'Hérault

Názov schémy štátnej pomoci alebo názov podniku prijímajúceho individuálnu štátnu pomoc: Aides aux investissements pour le traitement des effluents issus de l'activité agricole de l'Hérault

Právny základ:

— Článok 4 ods. 3 písm. d) nariadenia (ES) č. 1857/2006

— Articles L 1511-2 et L 1511-5 du Code général des collectivités territoriales

— convention cadre en cours d'élaboration entre le département et la région Languedoc-Roussillon

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: 100 000 EUR

Maximálna intenzita pomoci: Department Hérault poskytne pomoc vo výške 30 % nákladov

Dátum implementácie: 2008, pod podmienkou uverejnenia evidenčného čísla žiadosti o oslobodenie na internetovej stránke generálneho riaditeľstva Komisie pre poľnohospodárstvo a rozvoj vidieka

Trvanie schémy štátnej pomoci alebo individuálnej štátnej pomoci: Schéma sa skončí 31. decembra 2013

Účel pomoci: Cieľom je pomôcť poľnohospodárskym podnikom, bez ohľadu na ich výrobné odvetvie, v investíciách na ochranu a zlepšenie prírodného prostredia v zmysle článku 4 ods. 3 písm. d) vyššie uvedeného nariadenia. Plánované investície by mali umožniť izolovať a spracovať podľa schválených metód odpad z oplachovania a umývania (odpadové vody) pochádzajúce z prevádzkovej činnosti týchto podnikov, s výnimkou investícií potrebných v zmysle existujúcich právnych predpisov Spoločenstva, ktoré neboli zavedené v poslednej dobe, ako napríklad smernica Rady (ES) č. 91/676 z 12. decembra 1991. Pomoc sa nebude týkať odpadových vôd s obsahom prípravkoch na ošetrenie rastlín.

Oprávnené výdavky sa budú vzťahovať najmä na:

zriadenie vodotesných odparovacích nádrží, ktoré je možné podrobovať údržbe (rotačným kosením okolitého porastu, riadením prístupu, umiestnením v nezáplavových oblastiach, atď.). Do nich budú odtekať odpadové vody z poľnohospodárskych podnikov, pričom pôsobením vetra a okolitej teploty sa tieto vody budú odparovať. Do prírody sa tak nevypustí žiadny tekutý odpad,

inštalovanie sietí na rozmetávanie odpadových vôd na pozemkoch, na ktorých sa vykonali agropedologické analýzy preukazujúce schopnosť pôdy prijať tieto odpadové vody. Tieto analýzy sa musia zaslať štátnym orgánom na schválenie pred uvedením sietí do prevádzky. Bude sa dbať na to, aby sa tieto siete nezamieňali so zavlažovacími sieťami z dôvodu ich technickej nezlučiteľnosti,

nákup mobilných cisterien na bezpečnú prepravu znečistených vôd na miesto spracovania. Uvedené riešenia však môžu byť pre malé poľnohospodárske podniky nákladné (priemerná veľkosť podnikov v departmente Hérault je menej ako 15 ha). Spracovanie odpadových vôd prostredníctvom subdodávateľských zmlúv by mohlo byť ekonomicky optimálnym riešením.

Zastupiteľstvo regiónu (Conseil général) bude z oprávnených žiadostí systematicky vyraďovať tie, ktoré sa týkajú obyčajnej výmeny zariadení.

Poľnohospodárskym podnikom v ťažkostiach sa nepridelí žiadna pomoc.

Výška plánovaných subvencií sa pre každú operáciu stanoví najprv na základe predbežných nákladov uvedených v čase predloženia žiadosti. Skutočná pomoc sa stanoví na základe predložených faktúr. Orgány departmentu budú môcť vykonať kontrolu dokumentov a kontrolu na mieste.

Pokiaľ sú skutočné investičné náklady nižšie ako predbežné náklady uvedené v čase predloženia dokumentácie orgánu, ktorý o žiadostiach rozhoduje, pomoc sa zníži pomerne k skutočne vynaloženým výdavkom. V opačnom prípade sa subvencia neprehodnotí

Príjemcovia pomoci a príslušné odvetvia: Na príjem departmentálnej pomoci sú oprávnené všetky poľnohospodárske podniky v departmente Hérault, bez ohľadu na ich výrobné odvetvie.

Žiadatelia musia zodpovedať definícii Spoločenstva pre malé a stredné podniky, ktorá sa uvádza v prílohe I k nariadeniu (ES) č. 800/2008

Názov a adresa orgánu poskytujúceho pomoc:

Conseil général de l'Hérault Direction agriculture et développement rural Hôtel de Département 1000, rue d'Alco 34087 Montpellier cedex 4 FRANCE

Internetová stránka: http://herault.fr/Economie/agriculture/fiche_synthetique.pdf

http://herault.fr/Economie/agriculture/Regime_departemental_concernant_les_effluents.pdf

Číslo pomoci: XA 390/08

Členský štát: Taliansko

Región: Commissariato di Governo per l'Emergenza brucellosi negli allevamenti bufalini in provincia di Caserta e zone limitrofe

Názov schémy štátnej pomoci alebo názov podniku prijímajúceho individuálnu štátnu pomoc: Indennizzi connessi con l'attuazione del Piano Operativo per fronteggiare il rischio sanitario connesso alla diffusione della brucellosi negli allevamenti bufalini nel territorio della provincia di Caserta e zone limitrofe

Právny základ: Decreto del Presidente del Consiglio dei Ministri del 3 agosto 2007 e successivo Decreto del Presidente del Consiglio dei Ministri del 4 luglio 2008,

Ordinanza del Presidente del Consiglio dei Ministri del 21 Dicembre 2007 n. 3634 modificata con Ordinanza del Presidente del Consiglio dei Ministri del 28 maggio 2008 n. 3675,

Decreto Commissariale n. 4 del 6 maggio 2008 e Decreto Commissariale n. 10 del 31 luglio 2008,

Decreto Commissariale n. 21 del 22 ottobre 2008,

Decreto Commissariale n. 49 del 28 novembre 2008,

Decreto ministeriale del 27 dicembre 2007

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku:

— náhrada uvedená v článku 3 ods. 1 písm. a) a b) predpisu OPCM č. 3643/2007 v celkovej sume 37 000 000 EUR, ako jednorazová podpora,

— náhrada uvedená v článku 3 ods. 1 písm. c) predpisu OPCM č. 3643/2007 v celkovej sume 4 600 000 EUR, ako jednorazová podpora

Maximálna intenzita pomoci: 100 % vzniknutej straty

Dátum implementácie: Podpora sa čerpá odo dňa uverejnenia registračného čísla žiadosti o výnimku na webovej stránke generálneho riaditeľstva Komisie pre poľnohospodárstvo a rozvoj vidieka

Trvanie schémy štátnej pomoci alebo individuálnej štátnej pomoci: Do ukončenia stavu núdze uvedeného vo výnose predsedu vlády z 3. augusta 2007, ktorý bol následnou zmenou a doplnením stanovený na 31. decembra 2008. Pokiaľ ide o zabitie nakazených zvierat alebo účinnú obnovu stád dobytka konkrétneho podniku, podporu je možné poskytovať aj po uvedenom dátume. Pomoc sa v žiadnom prípade neposkytuje po viac ako štyroch rokoch od vzniku škody

Účel pomoci: Článok 10 ods. 2:

podpora podľa zákona č. 615 z 9. júna 1964 v znení neskorších zmien a doplnení poskytnutá oprávneným subjektom, pokiaľ ide o zabitie zvierat na základe vyhlášky ministerstva zdravotníctva zo 14. novembra 2006, po odpočítaní príjmov z predaja mäsa,

ďalšia podpora zohľadňujúca trhovú hodnotu v čase vydania nariadenia (21. decembra 2007), odvodenú z bulletinu ISMEA, a to po odčítaní podpory poskytnutej podľa zákona č. 615 z 9. júna 1964 v znení neskorších zmien a doplnení, ako aj akéhokoľvek príjmu z predaja mäsa,

náhrada straty príjmu v dôsledku karanténnych povinností a ťažkostí pri repopulácii.

Prijímateľ je podľa schémy pomoci povinný predložiť žiadosť. Podpora sa poskytuje po tom, ako orgán Autorità Commissariale kladne vyhodnotí overenie žiadosti. Každý prijímateľ je jasne informovaný o výške náhrady, ktorá sa mu má vyplatiť, ako aj o spôsobe výpočtu tejto sumy. Poskytovanie podpory sa uskutočňuje do výšky finančných prostriedkov stanovených predpisom OPCM č. 3634/2007

Príslušné odvetvia hospodárstva: Odvetvie živočíšnej výroby

Názov a adresa orgánu poskytujúceho pomoc: Commissariato di Governo per l'Emergenza brucellosi negli allevamenti bufalini in provincia di Caserta e zone limitrofe

Internetová stránka: Úplné znenie podpory a príslušná dokumentácia sa nachádzajú na webovej stránke:

http://www.sito.regione.campania.it/agricoltura/brucellosi/brucellosi.html

Ďalšie informácie: Ak je to nevyhnutné, neskorším výnosom predsedu vlády sa môže stanoviť ďalšie predĺženie socio-ekonomického stavu núdze v provincii Caserta a v okolitých oblastiach s cieľom riešiť zdravotné riziká spojené s vysokým výskytom brucelózy hovädzieho dobytka

Číslo pomoci: XA 411/08

Členský štát: Spojené kráľovstvo

Región: Great Britain and Northern Ireland

Názov schémy štátnej pomoci alebo názov podniku prijímajúceho individuálnu štátnu pomoc: The Compulsory Scrapie Flocks Scheme 2008

Právny základ: The Transmissible Spongiform Encephalopathies (England) Regulations 2008

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Ročné výdavky podľa schémy sa momentálne odhadujú nasledovne:

Maximálna intenzita pomoci: Intenzita pomoci bude až do 50 % nákladov na zdravotné kontroly, metódy depistáže, nákup a podávanie očkovacích látok, usmrcovanie a likvidáciu zvierat podľa článku 10 ods. 1 nariadenia (ES) č. 1857/2006.

Intenzita pomoci podľa článku 10 ods. 2 na kompenzáciu strát zvierat spôsobených chorobami môže byť až do 100 % podľa nariadenia (ES) č. 1857/2006.

Intenzita pomoci bude až do 50 % nákladov na testy TSE a na likvidáciu uhynutých hospodárskych zvierat z dôvodov TSE, čo je v súlade s článkom 16 ods. 1 nariadenia (ES) č. 1857/2006

Dátum implementácie: Táto schéma sa začne uplatňovať 16. decembra alebo keď sa zverejní na internetovej stránke Komisie, podľa toho, čo nastane neskôr

Trvanie schémy štátnej pomoci alebo individuálnej štátnej pomoci: Táto schéma sa začne uplatňovať 16. decembra alebo keď sa zverejní na internetovej stránke Komisie, podľa toho, čo nastane neskôr. Pomoc podľa schémy sa bude poskytovať do 31. marca 2015. Posledné platby sa uskutočnia do 90 dní od skončenia schémy

Účel pomoci: Schéma sa bude uplatňovať v súlade s článkom 10 ods. 1 a článkom 16 nariadenia (ES) č. 1857/2006. Touto schémou sa zabezpečí depistáž oviec a kôz v Anglicku a Severnom Írsku, pokiaľ ide o ochorenia klasickej klusavky a atypickej klusavky. Klusavka je jedným z ochorení, ktoré sú uvedené na zozname Svetovej organizácie pre zdravie zvierat podľa článku 10 ods. 7 nariadenia (ES) č. 1857/2006.

Oprávnené budú náklady na usmrtenie, dopravu tiel, likvidáciu, náklady na odoberanie vzoriek krvi, dopravu vzoriek a laboratórne poplatky. Pomoc podľa tejto schémy na skríning sa poskytne z dotácií, čo nebude brániť priamym platbám hotovosti výrobcom.

Pri potvrdení klusavky sa poskytne podľa tejto schémy kompenzácia podľa článku 10 ods. 2 nariadenia (ES) č. 1857/2006. Kompenzácia sa vyplatí v súlade s trhovou hodnotou každej ovce a kozy odstránenej dôsledku prevencie a eradikácie vyžadovanej legislatívou

Príslušné odvetvia hospodárstva: Táto schéma sa uplatňuje na výrobcov činných v sektore oviec a kôz

Názov a adresa orgánu poskytujúceho pomoc:

Defra Area 5D, 9 Milbank c/o Nobel House 17 Smith Square London SW1P 3JR UNITED KINGDOM

Internetová stránka: Ďalšie informácie o schéme môžete nájsť na nasledovnej internetovej stránke:

http://www.defra.gov.uk/animalhealth/managing-disease/NSPAC/

Priama linka je:

http://www.defra.gov.uk/animalhealth/publications/NSPAC/CSFS%20stateaid%20re-notification%20(v0%203)%2031%20Jul%2008%20(3)%20(3).pdf

Ďalšie informácie: —

Číslo pomoci: XA 420/08

Členský štát: Španielsko

Región: Cataluña

Názov schémy štátnej pomoci alebo názov podniku prijímajúceho individuálnu štátnu pomoc: Adaptación del plan piloto del contrato global de explotación

Právny základ: Orden AAR/308/2007, de 9 de agosto, por la cual se adapta el plan piloto del contrato global de explotación al Decreto no 50/2007, se aprueban las bases reguladoras de determinadas ayudas del plan piloto, se convocan las correspondientes al 2007, y se amplía el plazo de presentación de solicitudes de las ayudas convocadas por la Orden AAR/247/2007, de 4 de julio. (DOGC núm. 4959 de 31.8.2007) y proyecto de Orden por la que se modifica la Orden AAR/308/2007, de 9 de agosto

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Celková suma: 420 000 EUR

Maximálna intenzita pomoci: Poistenie poľnohospodárskej produkcie: 5 % výšky dotácie.

Zvyšovanie kvality potravín: intenzita pomoci 80 % až 100 %.

Investície na ochranu krajiny: intenzita pomoci 30 % až 90 %, maximálne do výšky 20 000 EUR.

Investície na zlepšenie bývania: intenzita pomoci 10 % až 20 %, maximálne do výšky 6 000 EUR alebo 9 000 EUR.

Služby týkajúce sa zabezpečenia náhradnej pracovnej sily: intenzita pomoci 70 %

Dátum implementácie: 21. decembra 2008, za predpokladu, že informácie o pomoci sa uverejnenia na webovej stránke GR pre poľnohospodárstvo a rozvoj vidieka, a za predpokladu, že žiadosti o výnimku bolo pridelené evidenčné číslo, ako sa ustanovuje v článku 20 nariadenia (ES) č. 1857/2006

Trvanie schémy štátnej pomoci alebo individuálnej štátnej pomoci: Do 31. decembra 2009

Účel pomoci: Poistenie poľnohospodárskej produkcie (článok 12): podnietiť poľnohospodárov k tomu, aby uzatvárali poľnohospodárske poistenie.

Zlepšenie kvality potravín (článok 14 ods. 2 písm. d)): podporovať rozvoj kvalitných poľnohospodárskych výrobkov, jedinečných vzhľadom na svoj pôvod alebo spôsob výroby. Za oprávnené náklady sa považujú účastnícke poplatky alebo ročné platby príslušnej regulačnej rade počas prvých piatich rokov na zostupnom základe, ako aj náklady na získanie „známky kvality“.

Investície do zachovania krajiny (článok 5 ods. 2 a ods. 3): podporovať investície na zachovanie kultúrneho dedičstva, napr. archeologických alebo historických pamiatok. Za oprávnené náklady sa považujú náklady týkajúce sa týchto činností:

uplatňovanie kritérií zachovania prírodného prostredia pri obnove alebo výstavbe budov a poľnohospodárskych zariadení,

zachovanie a údržba tradičných poľnohospodárskych budov,

úplná obnova kamenných múrov, ktoré sa nachádzajú v zlom stave,

zachovanie okolitého prostredia poľnohospodárskych podnikov prostredníctvom zachovávania vegetácie v okrajových častiach, plotov a malých izolovaných oblastí lesa,

výsadba stromov za účelom zlúčenia a/alebo zakrytia zastavaných častí, ktoré si to vyžadujú,

zmena alebo zosúladenie systémov oplotenia,

čistenie miest s nekontrolovanými skládkami,

premiestnenie alebo zlepšenie umiestnenia kontajnerov alebo iných zariadení s negatívnym vplyvom na krajinné prostredie,

obnova, výmena alebo postupné odstraňovanie stavieb, ktoré sa nachádzajú v nevyhovujúcom stave alebo sa nepoužívajú,

okrem uvedených druhov investícií je možné finančne podporiť aj iné druhy investícií za predpokladu, že komisia zodpovedná za posudzovanie žiadostí dospeje k záveru, že takáto investícia spĺňa ciele tohto opatrenia.

Investície na zlepšenie bývania (článok 4 ods. 4 písm. a) a písm. c): podporovať investície v mieste zvyčajného bydliska poľnohospodárov za predpokladu, že sa toto miesto spája s prístavbami určenými na poľnohospodárske alebo doplnkové činnosti a nachádza sa vo vidieckej oblasti s maximálnym počtom 3 000 obyvateľov, alebo ak ide o obytnú budovu umiestnenú v oblasti, ktorú nie je možné ďalej osídľovať.

Služby týkajúce sa zabezpečenia náhradnej pracovnej sily (článok 15 ods. 2 písm. b)): podporovať zlepšovanie kvality práce a kvality života poľnohospodárov, ktorých hlavnou náplňou práce je pôsobenie v oblasti poľnohospodárstva, a to ponukou služieb týkajúcich sa zabezpečenia náhradnej pracovnej sily za majiteľa alebo pracovníkov poľnohospodárskeho podniku v prípade choroby, materskej dovolenky, dovolenky alebo v dňoch pracovného pokoja

Príslušné odvetvia hospodárstva: Všetky odvetvia. Pomoc sa udeľuje poľnohospodárskym podnikom

Názov a adresa orgánu poskytujúceho pomoc:

Departament d'Agricultura, Alimentació i Acció Rural Generalitat de Catalunya C/ Gran Via de les Corts Catalanes nos 612-614 08007 Barcelona ESPAÑA

Internetová stránka: https://www.gencat.net/eadop/imagenes/4959/07220095.pdf

http://www20.gencat.cat/docs/DAR/TR_Tramits/TR01_Ajuts_subvencions/TR01_05_Ajus_pendents_publicacio/Documents/Fitxers_estatics/2008_ordre_modificacio_ordre_aar3082007.pdf

Ďalšie informácie: —